Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 2 Pv 591/14/6609	Rimavská Sobota, 21.1.2015
EEČ : 2-49-7-2015

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
28.03.2006 v Hnúšti v predajni Domax uzatvoril zmluvu č. XXXXX so spoločnosťou XXXXX XXXXX na predmet zmluvy,  a to plávajúcej podlahy zn. Egger, v hodnote nie menej  ako 23 870,-- Sk (792,34 €) s akontáciou 1 409,-- Sk (46,77 €), pričom už pri podpise zmluvy uviedol nepravý údaj o svojom zamestnaní v spoločnosti Starnet, s.r.o., Lučenec, hoci vedel, že že tam nepracoval, tovar nebude mať z čoho splácať, doposiaľ neuhradil ani jednu splátku a spoločnosti XXXXX XXXXX tak spôsobil škodu vo výške nie menej ako 25 362,-- Sk (841,86 €) aj s úrokovým navýšením,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho.

Odôvodnenie:
	Uznesením povereného príslušníka ešte Okresného riaditeľstva PZ, Oddelenia skráteného vyšetrovania Hnúšťa sp. zn. ORP-785/3-OSV-RS-07 z 01.06.2007 bolo začaté trestné stíhanie a vznesené obvinenie XXXXX za prečin podvodu podľa § 221  ods. 1 Tr. zákona na tých skutkových základoch, ako je to uvedené vo výrokovej časti tohto uznesenia. 

	Nakoľko bolo v rámci skráteného vyšetrovania potrebné vypočuť obvineného XXXXX, a tento sa v mieste trvalého bydliska nezdržiaval, bolo rozhodnuté povereným príslušníkom dňa 11.07.2007 pod sp. zn. ORP-785/3-OSV-RS-07, a to jeho uznesením v zmysle § 228 ods. 2 písm. a) Tr. poriadku o prerušení trestného stíhania, nakoľko nebolo možné pre neprítomnosť obvineného vec náležite objasniť. 

	Následne pri zisťovaní dôvodnosti prerušenia trestného stíhania už teraz poverený príslušník Obvodného oddelenia PZ Hnúšťa získal informáciu o tom, že obvinený XXXXX dňa 08.09.2013 zomrel, a to v meste Ryjice v Českej republike. Táto skutočnosť je dokladovaná úmrtným listom na č.l. 31 spisového materiálu, z ktorého je zrejmé, že úmrtie obvineného XXXXX je evidované v knihe úmrtí Osobitnej matriky MV SR v Bratislave vo zväzku XXXXX ročník XXXXX na strane XXXXX pod poradovým číslom XXXXX. 

	Podľa § 215 ods. 1 písm. d) Tr. poriadku prokurátor zastaví trestné stíhanie ak je trestné stíhanie neprípustné podľa § 9 Tr. poriadku.

	Z § 9 ods. 1 písm. d) Tr. poriadku vyplýva, že trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

	Vzhľadom k vyššie uvedeným skutočnostiam bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Milan Marko
prokurátor